Usu dâ «C» gutturali mmeci dâ «G» gutturali

Stu finòminu asisti nta li casi unni la «G» gutturali etimològgica (p'asempiu chidda di "longu") veni canciata 'n «C» gutturali (la quali veni puru chiamata "«C» vilari" o "«C» ucclusiva vilari surda"): "loncu".

Diffusioni

Sta sustituzzioni dâ «G» gutturali cu la «C» gutturali asisti nta tutti l'àrii di la Sicilia, ma nta la parrata di Enna-Caltanissetta (Sicilia cintrali) stu canciamentu nun succedi sempri.

 Asempi 

 Casi cu la "-ng-" canciata 'n "-nc-" 

longu (dû latinu "longus" e ca ntô talianu veni dittu "lungo") -> loncu

sangu (dû latinu "sànguen" / "sànguis") -> sancu

triàngulu (dû latinu "triàngulus") -> triànculu

ecc.

 Àutri casi 

làrigu (dû latinu "largus") -> làricu

giganti / giajanti (dû latinu "gigàntem") -> gicanti

globbu / grobbu (dû latinu "globus") -> crobbu

alga, arga (dû latinu "alga" o dû talianu "alga") -> alca, arca (ma c'è lu grecu "alyke" e n'àutru tèrmini siiclianu: "àlica")

agunìa, angunìa (dû grecu "agonìa" o dû talianu "agonìa") -> ncunìa, ancunìa

vogghiu -> vocchiu

stagghiu / staju -> stacchiu

diàlugu -> diàlicu

Zurigu -> Zuricu

guvernu -> cuvernu

arcipèlagu -> arcipèlacu

purtughisi -> purtuchisi

distìnguiri, distìnghiri -> distìnchiri

catàlugu -> catàlacu

ecc.

Rifirimenti ca ùsanu sta sustituzzioni

Grammàtica di Pitrè, 1870 
Dizziunariu etimològgicu di Giarrizzo, 1989 
Vucabbulariu di Lucio Zinna - Antares Editrice, 2002
Vucabbulariu di Luigi La Rocca - Terzo Milennio, 2000

Rifirimenti ca nun ùsanu sta sustituzzioni

Ntâ littiratura siciliana
Dî pruverbi siciliani cugghiuti di Giuseppi Pitrè:
Longu sirvizziu aspetta benifizziu.
Forti malincunìa, forti cuvernu. 
Cui meti lassa spichi.

Sicilianu standard usatu ntâ wikipedia

Quannu è pussìbbili, raccumannamu di sustituiri la «G» gutturali cu la «C» gutturali. Lu casu di "spiga" e "spica" è diversu pirchì "spica" veni di lu latinu idènticu "spica" mentri "spiga" veni di lu talianu idènticu "spiga".

 Nota supra li tèrmini usati 

La «C» gutturali (sonu "CH" zoè "K") è chiamata midemma: «C» vilari, «C» ucclusiva vilari surda.

La «G» gutturali (sonu "GH") è chiamata macari: «G» dura, «G» ucclusiva vilari sunora, «G» sunora

Catigurìa:Lingua siciliana